п р и с ъ д а
№ ________

гр. ЛЕВСКИ,    28.03.    2008 год.

В ИМЕТО НА НАРОДА

Левченски районен съд на   двадесет и осми март   през две хиляди и осма година в открито съдебно заседание, в следния състав:

       ПРЕДСЕДАТЕЛ:СТОЙКА МАНОЛОВА
     		   ЧЛЕНОВЕ:
				         			          
на секретаря Ваня Димитрова в присъствието на прокурор Чавдар Мънев разгледа докладваното от съдия Манолова наказателно н.д.о.х. № 20074410200571   и на основание данните по делото и закона

П Р И С Ъ Д И :

	ПРИЗНАВА подсъдимия П.Л., роден на **.**.**** г. в гр.Б., *** ЕГН **********, за ВИНОВЕН в това, че за периода от 22.01.2007 г.–26.07.2007 г. в гр.Белене като осъден да издържа свой низходящ, детето Г. Л., с ЕГН **********, съзнателно не изпълнил задължението си в размер на повече от две месечни вноски – шест месечни вноски по 70 лв. всяка една от тях, или общо сумата в размер на 420 лв., поради което и на основание чл.183, ал.1 във вр. с чл. 55 ал.1 т.2 б. “в” от НК го ОСЪЖДА да заплати глоба в полза на държавата в размер на СТО ЛЕВА.
	ПРИСЪДАТА подлежи на жалба и протест пред ПОС в 15 – дневен срок от днес.
						ПРЕДСЕДАТЕЛ:

М О Т И В И по НОХД 20074410200571

	Обвинението срещу П.Л., роден на **.**.**** г. в гр. Б., живущ в с. гр., ***, с ЕГН **********, е по чл. 183 ал. 1 от НК,  затова, че за периода от 22.01.2007 г. до 26.07.2007 г.в гр. Белене, като осъден да издържа свои низходящи – децата си Д.Л. с ЕГН **********, за 80 лв. и Г.Л. с ЕГН **********, за 70 лв., съзнателно не изпълнил задължението си в размер на повече от две месечни вноски – 4 месеца и половина, с не издължена сума общо в размер на 700 лв. за двете деца – престъпление по чл. 183 ал.1 от НК.
	Подсъдимият е нередовно призован, не се явява. Видно от изисканите от съда справки относно задграничните пътувания подсъдимият е напуснал страната на 16.08.2007 г. и след този период няма отразено влизане в РБ.
	По изложените съображения съдът счита, че са налице основанията за разглеждане на делото в отсъствие на подсъдимия, тъй като обвинението, повдигнато срещу него не е за тежко умишлено престъпление и местоживеенето му не е известно.
	По изложените съображения съдът е назначил на подсъдимия служебен защитник на основание чл. 94 ал.1 т.8 от НПК.
	В съдебно заседание от 28.03.2008г. РП Левски е повдигнала ново обвинение срещу подсъдимия, което съдът е допуснал, като новото обвинение се счита повдигнато срещу подсъдимия затова, че за периода от 22.01.2007 г. – 26.07.2007 г. в гр. Белене, като осъден да издържа свой низходящ – детето Г.Л., с ЕГН **********, съзнателно не изпълнил задължението си в размер на повече от две месечни вноски – шест месечни вноски по 70 лв. всяка една от тях, или общо сумата в размер на 420 лв.
	Съдът, като прецени събраните по делото доказателства, приема за установено от фактическа страна следното:
	С решение №169/05.12.2006 г. на Районен съд гр. Левски, по бракоразводно дело №20064410100321 по описа на РС Левски, влязло в законна сила на 22.12.2006 г., на основание чл. 99 ал.3 от СК, гражданският брак между подсъдимия П.Л. и св. М. Л. е прекратен.
	Със същото решение родителските права по отношение на родените от брака деца Д.Л. с ЕГН ********** и Г.Л. с ЕГН **********, са предоставени за упражняване на майка им – св. М. Л., като подсъдимият П.Л. е осъден да плаща ежемесечна  издръжка на Д. в размер на 80 лв., а за Г. – в размер на 70 лв., като Д.Л. е навършил пълнолетие на 24.11.2006 г.
	След влизане в сила на решението подсъдимият е плащал издръжка на децата си, но не в пълен размер.
Подсъдимият дължи на непълнолетния си син издръжка общо в размер на 420 лв., като е изплатил част от дължимата издръжка.
	Така изложената фактическа обстановка се установява от приложените към делото писмени доказателства, присъединени към доказателствения материал на основание чл. 283 от НПК, свидетелските показания на свидетелката М. Л., Г. Л. и Д. Л..
Същите дават добросъвестно показанията си, които кореспондират със събраните  по делото доказателства, поради  което съдът им дава вяра.
	От така изложената фактическа обстановка е видно, че с деянието си подсъдимият е осъществил от обективна и субективна страна състава на чл. 183 ал. 1 от НК, тъй като за периода от 22.01.2007 г. – 26.07.2007 г. в гр. Белене, подсъдимият, като осъден да издържа свой низходящ – детето Г.Л., с ЕГН **********, съзнателно не изпълнил задължението си в размер на повече от две месечни вноски – шест месечни вноски по 70 лв. всяка една от тях, или общо сумата в размер на 420 лв.
 	Причини за извършване на престъплението са ниската правна култура и неспазване на установения в страната правов ред, както и липсата на чувство за родителски дълг и отговорност.
	При определяне вида и размера на наказанието по отношение на подсъдимия съдът взе предвид степента на обществена опасност на деянието и дееца, съдействието, което е оказал на органите на досъдебното производство за разкриване на обективната истина, както и обстоятелството, че е изплатил частично задължението си към не навършилото пълнолетие дете. 
	Съдът не споделя становището на РП Левски и на защитника на подсъдимия, че по отношение на П.Л. са налице основанията за приложение разпоредбата на чл. 183 ал.3 от НК, тъй като действително са заплащани суми за издължаване по издръжката, но същите са превеждани на името на навършилия вече пълнолетие син Д., поради което и не могат да се приемат за издължаване на сумите, дължими за издръжка на ненавършилия пълнолетие Г. и да се приспадат от общите дължими за издръжка суми на ненавършилото пълнолетие дете. 
При това положение съдът счита, че наказанието по отношение на Л. следва да бъде определено при условията на чл. 55 ал. 1 т.2 б.”в” и същият да бъде осъден да заплати глоба в размер на сто лева.
	Водим от горното съдът постанови присъдата си.

 ПРЕДСЕДАТЕЛ: